25/03/2015 | Administración LocalMunicipal
Santiago de Compostela
Urbanismo. Sección de Disciplina Urbanística
Notificación do Decreto de 11.02.2015 requirindo a don Alberto José Sixto Celis que no prazo de 3 meses axuste o uso do local situado na rúa do Valiño núm.37-39 ó autorizado de trasteiro e para que presente licenza de obras ou comunicación previa

A non ser posible a práctica de notificación de resolución ó interesado que mais abaixo se indica, por causas non imputables a esta administración, de conformidade co disposto nos artigos 59 e 61 da Lei 30/92, de 26 de novembro, de réxime xurídico das administracións públicas e do procedemento administrativo común, procede notificar a seguinte resolución medidante a súa publicación no Boletín Oficial da Provincial da Coruña e no taboleiro de anuncios do Concello de Santiago de Compostela por un período de DEZ DÍAS (10), transcorrido o mesmo, previa certificación de Secretaría, daráse por formalmente notificado. “A concelleira da Área de Desenvolvemento Urbano e Sostible, por delegación do alcalde, con data 11 de febreiro de 2015, dictou un Decreto coa seguinte parte resolutiva: 1 REQUIRIR a don Alberto José Sixto Celis para que no prazo de tres meses, que se contará dende o día seguinte ao da recepción da notificación, axuste o uso que desenvolve no local situado na rúa do Valiño, núm.37-39, 2º A, Santiago de Compostela (A Coruña), o uso autorizado de trasteiro, suspendendo o uso de vivenda por ser un uso ilegal e ilegalizable. Advírteselle que se transcorrido o prazo de tres meses dende a notificación do requirimento o interesado non suspendese o uso de vivenda axustando este ao uso autorizado de trasteiro o alcalde acordará a execución forzosa do acto de acordo co disposto no artigo 209.6 da LOUG.2 REQUIRIR a don Angel Leonardo Jurg Spinella Stefanovici para que no prazo de tres meses, que se contará dende o día seguinte ao da recepción da notificación presente unha licenza ou comunicación previa de obras de acondicionamento coa finalidade de legalizar as obras executadas no local situado na rúa do Valiño, núm.37-39, 2º A, Santiago de Compostela (A Coruña), compatibles co uso de trasteiro autorizado. Advírteselle que se transcorrido o prazo de tres meses dende a notificación do requirimento o interesado non presentara una solicitude de licenza ou de comunicación previa ou, no seu caso, a licenza fose denegada ou fose declarada ineficaz a comunicación presentada o alcalde acordará a derruba das obras a costa do interesado de acordo co disposto no artigo 209.5 da LOUG. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edifico dos Xulgados, rúa Viena s/n – Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado”. Santiago de Compostela, 12 de marzo de 2015 A concelleira delegada da Área de Desenvolvemento Urbano e Sostible Teresa Gutiérrez López